Ellí partirá a les siete de la tarde la manifestación pola oficialidá del asturianu qu’entama la Xunta Pola Defensa de la Llingua Asturiana, y una hora depués empezará, nel auditoriu de la Casa Cultura, l’actu solemne col que l’Academia de la Llingua cellebra el XXV Día de les Lletres Asturianes, que tará conducíu pola periodista Sonia Avellaneda y ye frutu de la coordinación del académicu Xosé Antón González Riaño.